Diari Oficial de la Generalitat Valenciana


Sumari del DOGV 2834, del 25-09-1996 (1996/839310)

RESOLUCIÓ de 26 de juny de 1996, del director general d'Arquitectura i Habitatge, relativa a l'acreditació del laboratori d'assajos de control de qualitat de l'edificació Prodein Mecánica del Suelo, SL, amb la referència 07016 ST 96.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2834

Data del DOGV
:   25-09-1996

Secció del DOGV
:   ALTRES DISPOSICIONS

Número del document
:   1996/839310


Data del document
:   26-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 26 de juny de 1996, del director general d'Arquitectura i Habitatge, relativa a l'acreditació del laboratori d'assajos de control de qualitat de l'edificació Prodein Mecánica del Suelo, SL, amb la referència 07953 ST 96.   
Luis Marijuán Vega, en nom i representació del Laboratori d'Assajos Prodein Mecánica del Suelo, SL, sol·licita l'acreditació com a laboratori d'assajos en l'àrea de presa de mostres inalterades, assajos i proves in situ de sòls (ST), de conformitat amb el Decret 173/1989, de 24 de novembre, del Consell de la Generalitat Valenciana.  
L'expedient d'acreditació s'ha tramitat de conformitat amb el Reial Decret 1.230/1989, de 13 d'octubre, i l'Ordre 5.065, de 15 de febrer de 1990, del Ministeri d'Obres Públiques i Urbanisme i hi consta que s'han complit tots els requisits reglamentats.  
Per això, a proposta de la Divisió de Normativa Tècnica i Control de Qualitat, aquesta Direcció General resol:   
Primer  
Acreditar el Laboratori Prodein Mecánica del Suelo, SL, amb domicili social en el carrer de l'Almirall Cadarso, 15 de València, en l'àrea de presa de mostres inalterades, assajos i proves in situ de sòls (ST), amb la referència 07029ST96.  
Segon  
Aquesta acreditació tindrà validesa en l'àmbit de la Comunitat Valenciana per un període de cinc anys, comptats a partir de la data de aquesta resolució, i queda supeditada al compliment de les condicions establides en el Decret 173/1989, de 24 de novembre, del Consell de la Generalitat Valenciana; l'Ordre de 15 de febrer de 1990, del Ministeri d'Obres Públiques i Urbanisme, i el Reial Decret 1.230/1989, de 13 d'octubre, i en particular les indicades expressament en l'article 2 de les disposicions reguladores, del Reial Decret abans esmentat.  
Tercer  
Les inspeccions periòdiques per a la verificació del compliment de les condicions de l'acreditació durant el període dels cinc anys, les faran els laboratoris de les seccions de Qualitat de l'Edificació de la Direcció General d'Arquitectura i Habitatge.  
Les despeses ocasionades pel seguiment de l'acreditació, les ha de satisfer el laboratori peticionari, d'acord amb l'Ordre de 28 de novembre de 1994, del conseller d'Obres Públiques, Urbanisme i Transports.   
Quart  
Qualsevol variació en les condicions que serviren de base per a l'acreditació del laboratori s'haurà de comunicar a aquesta direcció general en el moment en què es produïsca.  
Cinqué  
Aquesta resolució es comunicarà a la Direcció General d'Habitatge i Urbanisme del Ministeri de Foment per a la inscripció en el Registre General de Laboratoris d'Assajos Acreditats, sota la referència, 07029ST96.  
DISPOSICIó FINAL  
Aquesta resolució es publicarà en el Diari Oficial de la Generalitat Valenciana, perquè se'n prenga coneixement.  
València, 26 de juny de 1996.- El director general d'Arquitectura i Habitatge: José M. García Zarco.